Diari Oficial de la Generalitat Valenciana


Sumari del DOGV 9650, del 28-07-2023 (2023/8348)

RESOLUCIÓ de 14 juliol de 2023, de la Universitat Politècnica de València, per la qual es convoca concurs d'accés a places de cossos docents universitaris.
-----------------------------------------------------------------------------------------------------------------------------------------------------------

### Dades del document

Número de DOGV
:   9650

Data del DOGV
:   28-07-2023

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2023/8348


Data del document
:   17-07-2023

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * Universitat Politècnica de València
    * concurs administratiu

RESOLUCIÓ de 14 juliol de 2023, de la Universitat Politècnica de València, per la qual es convoca concurs d'accés a places de cossos docents universitaris. [2023/8348]  
Per Resolució del Rectorat d'aquesta universitat, de data 9 de juny de 2021, s'ha publicat l'oferta d'ocupació pública del personal docent i investigador per a l'any 2021 (DOGV 16.06.2021). Sobre la base del que s'ha exposat i segons el que es disposa en l'article 71 i en la disposició transitòria onzena de la Llei orgànica 2/2023, de 22 de març, del sistema universitari, en l'article 3 del Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris, i també segons el que fixen els Estatuts de la Universitat Politècnica de València, aprovats pel Decret 182/2011, de 25 de novembre, de 2011 (DOGV 29.11.2011), i dins del marc normatiu d'estabilitat pressupostària i sostenibilitat financera, aquest rectorat, en exercici de les competències que li atribueix la legislació vigent, i després d'haver obtingut l'autorització de la Generalitat Valenciana per a portar a terme les convocatòries de l'OOP, ha resolt convocar a concurs d'accés les places que s'assenyalen en l'annex I d'aquesta resolució, d'acord amb les bases següents.  
  
Bases de la convocatòria  
  
Aquesta convocatòria té en compte el principi d'igualtat de tracte entre dones i homes pel que fa a l'accés a l'ocupació pública, i s'hi fa servir un llenguatge inclusiu, de conformitat amb l'article 14 de la Constitució espanyola i amb la Llei orgànica 3/2007, de 22 de març, per a la igualtat efectiva entre dones i homes. Tota referència a persones, col·lectius o càrrecs acadèmics amb gènere masculí hi fa refrerència al gènere gramatical neutre.  
  
1. Normes generals  
1.1. El present concurs es regeix, en aplicació del que es disposa en la disposició transitòria onzena de la Llei orgànica 2/2023, de 22 de març, del sistema universitari, per la Llei orgànica d'universitats 6/2001 (LOU), modificada per la Llei orgànica 4/2007, de 12 d'abril; pel Reial decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris, modificat pel Reial decret 415/2015, de 29 de maig; pel Reial decret 1313/2007, de 5 d'octubre, pel qual es regula el règim dels concursos d'accés a cossos docents universitaris; pels Estatuts de la Universitat Politècnica de València; per la normativa per a la regulació dels concursos per a l'accés a cossos docents universitaris a la Universitat Politècnica de València, aprovada per un acord del Consell de Govern de 25 de setembre de 2008, i les modificacions corresponents. En tot allò que no estiga previst en la normativa esmentada, el concurs es regeix pel que es disposa en el Reial decret legislatiu 5/2015, de 30 d'octubre, pel qual s'aprova el text refós de la llei de l'Estatut Bàsic de l'Empleat Públic, i altra legislació general que siga aplicable; per la Llei 39/2015, d'1 d'octubre, del procediment administratiu comú de les administracions públiques; i per la Llei 40/2015, d'1 d'octubre, de règim jurídic del sector públic, per la legislació general de funcionaris que siga aplicable i per les presents bases.  
  
  
2. Requisits de les persones aspirants  
2.1. Per a ser admeses a aquesta convocatòria, han de reunir els requisits generals següents:  
a) Ser espanyol/a. No obstant això, hi poden participar en les mateixes condicions que els espanyols els nacionals d'algun dels altres estats membres de la Unió Europea o d'algun estat al qual, en virtut dels tractats internacionals concertats per la Unió Europea i ratificats per Espanya, siga aplicable la lliure circulació de treballadors.  
També hi pot participar el cònjuge dels espanyols, dels nacionals d'algun dels altres estats membres de la Unió Europea i dels nacionals d'algun estat al qual, en virtut dels tractats internacionals concertats per la Unió Europea i ratificats per Espanya, siga aplicable la lliure circulació de treballadors, sempre que no estiguen separats de dret, com també els seus descendents i els del cònjuge, menors de vint-i-un anys o majors d'aquesta edat però que visquen a expenses seues.  
  
a) Haver complit 16 anys i no excedir l'edat màxima de jubilació forçosa.  
b) Tenir el títol de Doctor/a.  
c) No haver estat separat mitjançant expedient disciplinari del servei de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en situació d'inhabilitació absoluta o especial per a llocs de treball o càrrecs públics per resolució judicial.  
En el cas de les persones aspirants la nacionalitat de les quals no siga l'espanyola, a més, no han d'estar sotmeses a sanció disciplinària o condemna penal que impedisca, al seu Estat, l'accés a la funció pública.  
d) Posseir la capacitat funcional per a l'acompliment de les tasques corresponents a professor/a d'universitat.  
e) Les persones que participen pel contingent de discapacitats, posat cas que s'haja previst en la convocatòria, han d'acreditar que tenen reconegut un grau de discapacitat igual o superior al 33 %, d'acord amb el que es disposa en el Reial decret legislatiu 1/2013, de 29 de novembre, ja esmentat.  
2.2. Les persones sol·licitants han de reunir els requisits específics assenyalats a continuació:  
a) Haver sigut acreditat/da per al cos docent universitari objecte de convocatòria i que s'especifica en l'annex I, d'acord amb el que s'estableix en els articles 12 i 13 del Reial decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris, acreditació que, en cas d'haver sigut obtinguda després de la modificació introduïda pel Reial decret 415/2015, ha de correspondre a la mateixa branca de coneixement a què pertany l'àrea de coneixement de la plaça convocada, tot això d'acord amb l'annex I del Reial decret 1312/2007.  
Així mateix, s'hi poden presentar aquelles persones que resulten habilitats o habilitades de conformitat amb el que estableix el Reial decret 774/2002, de 26 de juliol, pel qual es regula el sistema d'habilitació nacional per a l'accés a cossos de funcionaris docents universitaris i el règim dels concursos d'accés respectius. S'entén que els habilitats i habilitades per al cos de catedràtic o catedràtica d'escola universitària ho estan també per al cos de professor o professora titular d'universitat.  
  
D'acord amb l'article 62.2 de la Llei orgànica 6/2001, de 21 de desembre, en la redacció que hi dona la Llei orgànica 4/2007, de 12 d'abril, es poden presentar també als concursos d'accés a places de professor/a titular d'universitat els funcionaris dels cossos de professors titulars d'universitat i de catedràtics d'escola universitària amb títol de Doctor/a, i als concursos de catedràtic/a d'universitat, els funcionaris del cos de catedràtics d'universitat.  
Tal com regula la disposició addicional quarta del Reial decret 1312/2007, pel qual s'estableix l'acreditació nacional per a l'accés als cossos docents universitaris, s'hi poden presentar els professors de les universitats dels estats membres de la Unió Europea que hagen assolit en aquelles universitats una posició equivalent a les de catedràtic o professor titular d'universitat, sempre que estiguen en possessió del certificat d'aquesta posició expedit per l'Agència Nacional d'Avaluació de la Qualitat i Acreditació a què fa referència la disposició addicional esmentada.  
b) No pot participar en aquest concurs qui tinga la condició de funcionari docent en una altra universitat, llevat que s'haja produït l'acompliment efectiu de la plaça d'origen obtinguda en concurs durant, almenys, dos anys.  
c) En les places per a les quals conste així en l'annex I, es requereix haver satisfet els requisits de qualitat de producció i activitat cientificotecnològica que impliquen una trajectòria investigadora destacada, a l'efecte del compliment del requisit d'elegibilitat establit en el Programa I3, dins del marc del Programa Ramón y Cajal. O bé haver obtingut el certificat com a investigador/a (R3)  
d) En les places per a les quals conste així en l'annex I, es requereix haver obtingut el certificat I3 en el marc dels programes d'excel·lència, nacionals o internacionals, que es reconeixen a aquest efecte en l'annex V de la Resolució de 2 de desembre de 2021, de la Secretària General d'Universitats. O bé haver obtingut el certificat com a investigador/a (R3)  
2.3. La concurrència dels requisits generals i específics s'ha de referir sempre a una data anterior a l'expiració del termini fixat per a sol·licitar la participació en el concurs, i ha de mantenir-se fins al moment de la presa de possessió.  
2.4. Per al cas dels nacionals d'altres estats, si en el procés selectiu no resulta acreditat el coneixement de l'idioma espanyol, la comissió de selecció pot establir proves específiques destinades a verificar el compliment d'aquest requisit.  
  
3. Sol·licituds de participació  
3.1. El termini de presentació de sol·licituds va des de de l'endemà de la publicació d'aquesta convocatòria en el Boletín Oficial del Estado (BOE) fins al 6 de setembre de 2023. El mes d'agost serà hàbil per a la presentació de sol·licituds.  
3.2. Les sol·licituds s'han d'emplenar i presentar exclusivament per via electrònica, accedint al formulari «Sol·licitud d'admissió a proves selectives a la Universitat Politècnica de València (personal docent i investigador)», que es troba disponible en la seu electrònica de la Universitat Politècnica de València, en l'adreça web següent:  
https://sede.upv.es/oficina\_tactica/?idioma=es\_ES#/tramita/20/277/cauce'idform=EINSTANCIA\_PDI.  
Per a accedir al formulari es requereix la identificació electrònica de la persona interessada, i per a això cal disposar d'algun dels sistemes d'identificació electrònica descrits en l'annex II de la present convocatòria.  
3.3. A les dependències de l'oficina del Registre General a València i a les oficines dels registres dels campus d'Alcoi i de Gandia de la Universitat Politècnica de València es posaran a la disposició de les persones interessades que ho requerisquen els recursos informàtics suficients per a accedir a l'aplicació i poder tramitar la seua instància.  
  
3.4. Per a completar amb èxit el procés de sol·licitud, heu de portar a terme els passos següents dins del termini estipulat:  
a) Identificar-vos en la seu electrònica.  
b) Accedir al formulari electrònic de sol·licitud d'admissió i emplenar-lo.  
c) Pagar la taxa corresponent (si s'escau, en funció de la vostra situació personal), exclusivament per mitjà d'aquesta aplicació, siga amb targeta bancària o en efectiu mitjançant el rebut que expedeix l'aplicació, dins del termini de presentació de sol·licituds. No s'accepten pagaments per cap altre mitjà.  
d) La sol·licitud queda registrada quan acabe el procés.  
3.5. No s'admetran i, en conseqüència, restaran excloses del procés selectiu les persones que, havent abonat la taxa, no hagen registrat la sol·licitud electrònicament, sense perjudici del que s'indica en l'apartat següent.  
Excepcionalitat tècnica  
Quan, per motius tècnics excepcionals atribuïbles a l'administració, no siga possible completar els passos anteriors per mitjans electrònics durant un període prolongat dins del termini estipulat, les persones interessades podran presentar la sol·licitud per mitjans no electrònics (annex III).  
3.6. El pagament d'aquesta taxa es pot fer en efectiu (mitjançant un rebut bancari) o bé amb targeta de crèdit.  
Si s'opta pel pagament en efectiu, l'ingrés cal fer-lo emprant el rebut emès per l'aplicació esmentada.  
El pagament mitjançant targeta de crèdit es fa en el moment d'emplenar la instància, a través de l'aplicació esmentada.  
3.7. La falta d'abonament de la taxa d'admissió a aquest concurs dins del termini de presentació de sol·licituds determina l'exclusió de la persona aspirant, llevat que es done alguna de les circumstàncies d'exempció o bonificació i això es faça constar en la sol·licitud de participació.  
3.7.1. Els membres d'una família nombrosa de categoria especial o d'una família monoparental de categoria especial. En aquest cas, cal seleccionar «Família nombrosa especial» en l'apartat «Exempcions» de la sol·licitud.  
3.7.2. Les víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en la normativa autonòmica contra la violència sobre la dona en l'àmbit de la Comunitat Valenciana. En aquest cas, cal seleccionar «Altres en l'apartat «Exempcions» de la sol·licitud.  
3.7.3. Les persones amb diversitat funcional igual o superior al 33 %. En aquest cas, cal seleccionar «Diversitat funcional» en l'apartat «Exempcions» de la sol·licitud.  
3.7.4. Les persones que estiguen en situació d'exclusió social, i aquesta situació l'acredite l'òrgan competent en matèria de benestar social de l'ajuntament de residència. En aquest cas, cal seleccionar «Altres» en l'apartat «Exempcions de la sol·licitud.  
3.7.5. Bonificacions. Els membres d'una família nombrosa de categoria general o d'una família monoparental de categoria general gaudeixen d'una bonificació del 50 % de l'import total de la taxa. En aquest cas, cal seleccionar «Família nombrosa general» en l'apartat «Exempcions» de la sol·licitud.  
3.7.6. Les persones que superen el procés selectiu i hagen sol·licitat una de les exempcions o bonificacions establides en la base anterior han de presentar fotocòpia compulsada o acarada dels documents acreditatius de l'exempció o bonificació, dins del termini de presentació de documents, de conformitat amb la base 11 d'aquesta convocatòria.  
3.8. El pagament a les oficines bancàries a què es fa referència del rebut emès no substitueix en cap cas el tràmit de presentació, dins del termini i en la forma escaients, de la sol·licitud.  
  
3.9. Tan sols és procedent la devolució de taxes quan s'hagen ingressat i, per causa imputable a l'administració, no s'haja portat a terme el procés selectiu.  
3.10. Cada sol·licitud s'ha d'acompanyar amb la documentació següent, incorporada en un fitxer digital que cal incloure en cadascun dels apartats que hi ha en l'aplicació:  
a) Titulació acadèmica i acreditació (bases 2.1.c i 2.2.a).  
b) Full de serveis en cas de funcionaris d'altres universitats/organismes (base 2.2.b).  
c) En cas de places de quota restringida, document acreditatiu de compliment (base 2.1.f, 2.2.c o 2.2.d).  
  
4. Protecció de dades de caràcter personal  
Informació respecte de les dades recollides  
4.1. En compliment del que es preveu en el Reglament general de protecció de dades UE 2016/679 i la Llei orgànica 3/2018, de 5 de desembre, de protecció de dades personals i garantia dels drets digitals, us informem que el responsable del tractament de les dades per a aquesta convocatòria és la Universitat Politècnica de València.  
  
4.2. La base legal per al tractament de les vostres dades personals és la necessitat de gestionar el procediment de selecció de personal i provisió de llocs de treball de la present convocatòria.  
4.3. No es preveuen cessions o transferències internacionals de les dades personals tractades.  
4.4. Les persones interessades poden exercir els drets d'accés, rectificació, supressió, portabilitat, limitació o oposició al tractament aportant còpia d'un document oficial que les identifique (NIF-NIE, passaport) i, si cal, documentació acreditativa de la seua sol·licitud davant el delegat de Protecció de Dades de la Universitat Politècnica de València, Secretaria General, Universitat Politècnica de València, camí de Vera, s/n, 46480 València.  
4.5. En cas de reclamació, l'autoritat competent és l'Agència Espanyola de Protecció de Dades.  
4.6. Les dades es conserven en virtut de la legislació aplicable al present tractament.  
  
5. Admissió d'aspirants  
5.1. Dins del termini màxim de vint dies hàbils comptadors des de l'acabament del termini de presentació de sol·licituds s'ha d'aprovar, mitjançant una resolució del rector de la Universitat Politècnica de València, la llista provisional de persones admeses i excloses, amb indicació de les causes d'exclusió, i s'ha de publicar en la pàgina web de la Vicegerència de Recursos Humans i Estructura Organitzativa / Personal docent (http://www.upv.es/rrhh) i, complementàriament i sense caràcter oficial, al tauler d'anuncis del Rectorat.  
5.2. Contra aquesta llista provisional, les persones interessades poden presentar una reclamació davant el rector en el termini de deu dies hàbils comptadors des de l'endemà de la publicació de la resolució esmentada.   
5.3. Quan haja acabat el termini de reclamacions, el rector, dins d'un termini màxim de deu dies hàbils, publica en els mitjans establits anteriorment una resolució en què s'aprova la llista definitiva de persones admeses i excloses, amb indicació de les causes d'exclusió. Contra aquesta resolució es pot interposar recurs de reposició davant el rector dins del termini d'un mes, de conformitat amb el que es disposa en l'article 123 i següents de la Llei 39/2015, d'1 d'octubre, del procediment administratiu comú de les administracions públiques.  
  
6. Comissions de selecció  
6.1. Els concursos d'accés els jutgen comissions la composició de les quals ha d'ajustar-se als principis d'imparcialitat i professionalitat dels seus membres, tot procurant que hi haja una composició equilibrada entre dones i homes, llevat que això no siga possible per raons fonamentades i objectives.  
6.2. Cada comissió es compon de cinc membres, dels quals un màxim de dos poden ser professors pertanyents a la Universitat Politècnica de València. Requisits dels components de la comissió: si són professors de la Universitat Politècnica de València, han d'estar adscrits al departament de la plaça oferida en el concurs, en qualsevol àrea de coneixement d'aquest departament, o a la mateixa àrea de coneixement o àrea afí a la plaça oferida, si estan adscrits a un altre departament de la Universitat Politècnica de València.  
Si no pertanyen a la Universitat Politècnica de València, han d'estar adscrits a l'àrea o àrees afins al perfil de la plaça.  
Els membres de la comissió han de pertànyer a un cos docent universitari de categoria igual, equivalent o superior al de la plaça objecte del concurs. En tot cas, quan es convoquen places de professor titular d'universitat, almenys dos dels membres de la comissió han de pertànyer al cos de catedràtics d'universitat o equivalent, i el president de la comissió ha de pertànyer a aquest cos. En el cas de places de catedràtics d'universitat, tots els membres han de pertànyer a aquest cos de catedràtics d'universitat o equivalent. Dos dels membres de la comissió poden ser professors d'un altre estat membre de la Unió Europea amb categoria equivalent a la dels altres membres.  
  
Tots els membres del tribunal que pertanguen al cos de catedràtics d'universitat han de tenir dues avaluacions positives de la seua activitat investigadora, d'acord amb el que es disposa en el Reial decret 1086/1989, de retribucions del professorat universitari, o en la norma que el substituïsca, i els professors titulars d'universitat han de tenir una avaluació positiva de la seua activitat investigadora. Queden exempts del compliment d'aquest requisit el president i el secretari que siguen professors de la Universitat Politècnica de València quan el departament no dispose de professors que complisquen aquest requisit.  
  
6.3. La condició de membre d'una comissió de selecció és irrenunciable, llevat dels casos de concurrència dels supòsits legals d'abstenció o recusació o de causa justificada que impossibilite l'actuació del membre de la comissió. Correspon al rector la resolució dels incidents d'abstenció o recusació i l'acceptació, si escau, de les renúncies.  
  
L'apreciació de la causa al·legada com a justificativa d'impossibilitat d'actuació d'algun membre de la comissió correspon al rector, que hi ha de resoldre dins del termini màxim de deu dies comptadors des de la recepció de la renúncia. Si s'escau, es nomena el suplent corresponent com a membre de la comissió titular.  
Posat cas que es produïsca algun dels motius d'abstenció als quals es refereix l'article 23 de la Llei 40/2015, d'1 d'octubre, de règim jurídic del sector públic, les persones interessades han d'abstenir-se d'actuar en la comissió i manifestar al rector el motiu que es produeix.  
Quan ocórrega la recusació a la qual es refereix l'article 24 de la Llei 40/2015, d'1 d'octubre, de règim jurídic del sector públic, que podrà tenir lloc en qualsevol moment del concurs, la persona recusada ha de manifestar si en ella es produeix o no la causa al·legada. En el primer cas, el rector pot acordar-ne la substitució pel suplent. Si la persona recusada nega la causa de recusació, el rector hi ha de resoldre dins del termini de tres dies, amb els informes i les comprovacions previs que considere oportuns.  
En els casos de renúncia justificada, abstenció o recusació que impedisquen l'actuació dels membres de la comissió titular, els han de substituir els suplents respectius. Posat cas que en algun d'aquests suplents es produïsca també alguna de les causes de renúncia justificada, abstenció o recusació, la seua substitució cal fer-la per ordre correlatiu, i tenen preferència els membres suplents del mateix cos, fins que s'exhaurisquen tots els membres suplents. Si tampoc foren possibles les substitucions previstes, el rector nomenaria nous membres titulars i suplents mitjançant el procediment previst en aquesta normativa. La substitució dels membres titulars de la comissió pels suplents es duu a terme mitjançant una resolució del rector.  
6.4. La composició de les comissions que jutjaran el concurs d'accés a la plaça o places incloses en aquesta convocatòria és la que figura en l'annex I, i el Rectorat efectua el nomenament dels seus membres mitjançant la present resolució.  
A fi de garantir la transparència i l'objectivitat en el nomenament dels membres de les comissions que resoldran els concursos d'accés, es publica el contingut dels currículums dels membres de les comissions, respecte a les dades recollides en l'annex del Reial decret 1312/2007, de 5 d'octubre, pel qual s'estableix l'acreditació nacional per a l'accés als cossos docents universitaris, d'acord amb l'article 62.3 de la Llei orgànica 6/2001, de 21 de desembre, d'universitats, en la nova redacció que hi dona la Llei orgànica 4/2007, de 12 d'abril, als quals es pot accedir a través de la web www.upv.es/rrhh.  
  
6.5. La comissió s'ha de constituir dins del termini màxim d'un mes comptador des de l'endemà de la data de publicació de la resolució del rector per la qual s'aprove la llista definitiva de persones aspirants admeses i excloses. Amb aquesta finalitat, el president de la comissió, una vegada fetes les consultes oportunes amb la resta de membres, els ha de notificar, amb una antelació mínima de deu dies naturals, la convocatòria de l'acte de constitució, assenyalant-ne el lloc, la data i l'hora. Si transcorreguera el termini de constitució sense que haguera tingut lloc, el rector procediria d'ofici a la substitució del president de la comissió. El nou president hauria de convocar la constitució de la comissió dins d'un termini d'un mes comptador des de la publicació del seu nomenament.  
6.6. La constitució de la comissió exigeix la presència de tots els membres. Els membres titulars que no assistisquen a l'acte de constitució cessaran i seran substituïts de conformitat amb el que es disposa en la present convocatòria. Posat cas que no fora possible la constitució, el rector dictaria una resolució motivada per a suspendre els terminis del concurs i procedir de nou al nomenament d'una comissió o de part de la comissió.  
6.7. Perquè l'actuació de la comissió siga vàlida cal la participació, com a mínim, de tres membres. Els membres de la comissió que estiguen absents en alguna actuació cessen en la condició de membres, sense perjudici de la responsabilitat en què hagen pogut incórrer. En cas d'absència del president, el substitueix el vocal de major antiguitat en el cos de catedràtics d'universitat i, si no n'hi ha, en el de professors titulars d'universitat. En cas d'absència del secretari, els substitueix el membre de la comissió de menor categoria i antiguitat.  
  
Si, una vegada constituïda la comissió, aquesta restara amb menys de tres membres, es nomenaria una nova comissió.  
  
7. Desenvolupament del concurs  
7.1. El procediment que regisca els concursos ha de permetre valorar, en tot cas, l'historial acadèmic, docent i investigador de la persona candidata, el seu projecte docent i investigador i, si s'escau, el treball original d'investigació, i també ha de permetre contrastar-ne les capacitats per a l'exposició i el debat davant la comissió en la corresponent matèria o especialitat en sessió pública.  
7.2. En els concursos han de quedar garantides, en tot moment, la igualtat d'oportunitats de les persones aspirants, el respecte als principis de mèrit i capacitat, i el principi d'igualtat de tracte i d'oportunitats entre dones i homes. Cal garantir així mateix la igualtat d'oportunitats de les persones amb discapacitat, i per tant cal adoptar les mesures oportunes d'adaptació a les seues necessitats.  
7.3. En l'acte de constitució i abans de la presentació de les persones candidates, la comissió ha de fixar els criteris específics per a l'adjudicació de les places, que, en tot cas, han d'atribuir els valors següents als mèrits de les persones candidates:  
  
  
Catedràtics d'universitat  
  
Recerca 60 %  
Docència universitària 30 %  
Altres mèrits 10 %  
  
  
  
Professors titular d'universitat  
  
Recerca 50 %  
Docència universitària 40 %  
Alatres mèrits 10 %  
  
  
  
La valoració de les persones candidates s'ha de fer tenint en compte l'adequació de l'activitat i els mèrits al perfil de la plaça que consta en l'annex I.  
Els criteris de valoració es fan públics després de l'acte de constitució de la comissió de selecció, exposant-los al tauler d'anuncis del departament al qual corresponga la plaça objecte de concurs.  
  
7.4. Amb una antelació mínima de deu dies naturals, el president de la comissió, després de fer les consultes oportunes amb la resta de membres, convoca totes les persones candidates que han sigut admeses a la realització de l'acte de presentació, amb indicació de la data, l'hora i el lloc de celebració; el qual acte pot tenir lloc immediatament després de la constitució de la comissió i, en tot cas, s'ha de fer dins del termini màxim de 72 hores.  
L'acte de presentació és públic. En aquest acte, les persones candidates han de lliurar al president de la comissió la documentació següent:  
a) Historial acadèmic, docent i investigador, per quintuplicat, i un exemplar de les publicacions i els documents acreditatius del que s'hi ha consignat.  
b) Projecte docent i investigador, per quintuplicat.  
c) En cas de places de catedràtic d'universitat, treball original d'investigació realitzat per la persona candidata, sola o en equip, i en aquest darrer cas, com a director/a de la investigació, per quintuplicat.  
7.5. En l'acte de presentació la comissió determina, mitjançant sorteig, l'ordre d'intervenció de les persones candidates presentades, i fixa el lloc, la data i l'hora de començament de les proves, circumstàncies que la comissió ha de fer públiques al tauler d'anuncis corresponent. Les proves han de començar dins d'un termini màxim de deu dies, comptadors des de l'endemà de l'acte de presentació.  
7.6. El secretari de la comissió ha de garantir que la documentació lliurada per les persones candidates en l'acte de presentació estiga disponible perquè puguen examinar-la totes les persones candidates presentades abans de l'inici de les proves.  
7.7. Actuacions no presencials  
7.7.1. La constitució es pot dur a terme per mitjans electrònics, i s'ha de publicar al tauler d'anuncis del departament (i, complementàriament i sense caràcter oficial, en el microweb del departament o en el servidor UPV.notícies, grup de notícies UPV.administració) l'acord corresponent, perquè en prenguen coneixement totes les persones aspirants.  
  
7.7.2. Així mateix, en la sessió de constitució, la comissió de selecció pot establir el caràcter semipresencial de l'acte de presentació i de la prova, amb les mateixes garanties de publicitat que en la modalitat presencial.  
7.7.3. Les diferents actuacions no presencials s'han de portar a terme seguint les instruccions que, a aquest efecte, dicte la Universitat, que seran publicades i posades en coneixement de totes les persones aspirants, concretament quan siguen convocades a la realització de l'acte de presentació i celebració de la prova davant la comissió. Es pot accedir a aquestes instruccions a través de la pàgina web de la Vicegerencia de Recursos Humans i Estructura Organitzativa/Personal docent:  
http://www.upv.es/entidades/SRH/pdi/579825normalc.html  
7.7.4. A fi que puga produir-se la interacció oportuna entre les persones aspirants i les persones integrants de la comissió de selecció que puguen assistir-hi de manera presencial, s'ha de fer ús d'eines que permeten una videoconferència grupal en la qual totes les persones assistents puguen interactuar.  
  
8. Celebració de la prova  
8.1. Els concursos d'accés consten d'una única prova, que ha de ser pública i que es farà al lloc de la Universitat que establisca el president o presidenta.  
La prova consisteix en l'exposició oral de les persones candidates, durant un temps màxim de dues hores en els concursos d'accés a places de titular d'universitat, i màxim de tres hores per a les places de catedràtic d'universitat, dels mèrits i del seu historial acadèmic, docent i investigador i del projecte docent i investigador, així com, en cas de places de catedràtic d'universitat, del treball original d'investigació realitzat per la persona candidata, sola o en equip, i en aquest darrer cas, com a director/a de la investigació.  
A continuació, la comissió debat amb la persona candidata sobre els seus mèrits, historial i projecte acadèmic i investigador i, si s'escau, sobre el treball original d'investigació, durant un temps màxim de dues hores.  
8.2. Quan acabe la prova, la comissió ha de dur a terme una valoració sobre cada persona candidat, valoració ajustada, en tot cas, als criteris generals i específics de valoració establits prèviament per la comissió, en la qual n'ha de valorar l'historial acadèmic, docent i investigador, el projecte docent i investigador i, si s'escau, el treball original d'investigació, com també les capacitats de la persona candidata per a l'exposició i el debat que haja demostrat davant la comissió durant la prova.  
8.3. La comissió encarregada de resoldre el concurs, en el transcurs de les proves, ha de valorar i apreciar si les persones aspirants que no tinguen la nacionalitat espanyola posseeixen el coneixement adequat de l'idioma espanyol (com recull la base 2.4), i amb aquesta finalitat pot establir proves específiques destinades a verificar el compliment d'aquest requisit.  
8.4. Una vegada acabat el concurs, la comissió fa públics els resultats de l'avaluació de cada persona candidata, desglossada per cadascun dels aspectes avaluats, mitjançant l'exposició al tauler d'anuncis del departament al qual corresponga la plaça objecte de concurs.  
  
9. De la proposta de provisió  
9.1. En vista de les valoracions de la prova, la comissió fa una proposta, motivada i amb caràcter vinculant, de les persones candidates per a ocupar les places.  
La proposta ha d'incloure una relació de totes les persones candidates, per ordre de preferència per al nomenament. No obstant això, no es pot efectuar un nombre de nomenaments major que el de places convocades a concurs, tal com s'estableix en l'art. 65 de la Llei orgànica 6/2001, d'universitats.  
9.2. Tots els concursos poden concloure amb la proposta de la comissió de no provisió de plaça o places, tenint en compte el que disposa la normativa aplicable.  
9.3. La proposta motivada de provisió de la plaça s'ha de fer pública al lloc de celebració del concurs i al tauler d'anuncis del departament en què es convoca la plaça, dins del termini màxim de cinc dies comptadors des de l'endemà de la finalització de les proves, i ha d'indicar els mitjans d'impugnació que poden fer servir les persones interessades. Aquesta proposta ha de romandre exposada, almenys, fins a la finalització del termini per a interposar-hi recurs administratiu.  
9.4. El president de la comissió, una vegada efectuada i publicada la proposta de provisió, fa arribar al rector, dins d'un termini màxim de cinc dies naturals, un exemplar de totes les actes i informes, juntament amb una certificació del secretari del departament sobre l'inici del període d'exposició pública de la proposta de provisió.  
  
10. Recursos contra la proposta de provisió  
10.1. Contra les propostes de provisió de les comissions dels concursos d'accés, les persones concursants poden presentar una reclamació davant el rector, dins del termini màxim de deu dies comptadors des de l'endemà de la publicació al tauler d'anuncis del departament.  
  
10.2. Si s'admet a tràmit la reclamació, se suspenen els nomenaments fins que es resolga.  
10.3. Aquesta reclamació l'ha de valorar una comissió de reclamacions composta per set catedràtics o catedràtiques d'universitat pertanyents a diversos àmbits del coneixement, designats en la forma que establisquen els Estatuts, amb àmplia experiència docent i investigadora.  
Abans de la resolució, la comissió de reclamacions ha d'escoltar els membres de la comissió contra la proposta de la qual s'haja presentat la reclamació, i les persones candidates que hagen participat en el concurs.  
Aquesta comissió ha d'examinar l'expedient relatiu al concurs per a vetlar per les garanties establides i ratificar o no la proposta contra la qual s'ha presentat la reclamació, dins del termini màxim de tres mesos, després del qual el rector dicta la resolució d'acord amb la proposta de la comissió de reclamacions. Si el termini indicat transcorre sense que es resolga la reclamació presentada, s'entén que ha sigut desestimada.  
10.4. Les resolucions del rector a què es refereix l'apartat anterior d'aquest article exhaureixen la via administrativa, i es poden impugnar directament davant la jurisdicció contenciosa administrativa.  
  
11. Presentació de documents i nomenaments  
11.1. La persona candidata proposada per a la provisió de la plaça ha de presentar al Servei de Gestió de Personal de la Universitat Politècnica de València, dins del termini de vint dies naturals posteriors al de conclusió de l'actuació de la comissió, els documents següents:  
a) Fotocòpia del DNI, o document equivalent per als nacionals dels altres estats als quals fa referència la base 2.1. a) d'aquesta convocatòria.  
a) Certificació mèdica oficial de no patir malaltia ni defecte físic o psíquic que impedisca l'acompliment de les funcions corresponents a professor/a d'universitat.  
b) Declaració jurada de no haver sigut separat/da de l'administració pública, en virtut d'expedient disciplinari, i de no trobar-se inhabilitat/da per a l'exercici de la funció pública.  
Qui no tinga la nacionalitat espanyola han de presentar declaració jurada o promesa de no trobar-se inhabilitat/da o en situació equivalent, ni estar sotmès/esa a sanció disciplinària o equivalent que impedisca, al seu Estat, en els mateixos termes, l'accés a la funció pública.  
  
c) Fotocòpia compulsada, o per a acarar, del títol acadèmic exigit en la convocatòria, o bé certificació supletòria, segons un model oficial, posat cas que no s'haja expedit encara.  
d) Fotocòpia acarada dels documents que acrediten el compliment dels requisits específics que assenyala la base 2.2.a) Per a participar en el concurs.  
e) Fotocòpia acarada dels documents que acrediten el compliment dels requisits específics que assenyala la base 2.2.b) Per a participar en el concurs.  
f) Declaració jurada de no estar afectat/da d'incompatibilitat o exercici d'opció posat cas que s'haja estat exercint alguna activitat pública o percebent alguna pensió.  
g) Certificat de discapacitat, si s'escau.  
h) Document justificatiu d'haver participat en el Programa Ramón y Cajal i d'haver obtingut el certificat I3 d'acord amb el requisit específic que assenyala la base 2.2.c) Per a participar en el concurs, o document justificatiu d'haver cursat un programa d'excel·lència i d'haver obtingut el certificat I3 en el marc del que assenyala la base 2.2.d). O certificat d'investigador/a establit/da (R3).  
Les persones que tinguen la condició de funcionaris públics o de personal laboral al servei de la Universitat Politècnica de València estan exemptes de justificar les condicions i els requisits que ja hagen acreditat anteriorment davant de la UPV, en concret, els documents dels apartats a), c), d) i f), i també el b) si pertanyen al col·lectiu del professorat.  
  
  
  
11.2. El rector ha de nomenar la persona candidata proposada per la comissió de selecció dins d'un termini màxim de trenta dies hàbils comptadors des de l'endemà de la publicació de la proposta de provisió.  
11.3. Si la persona candidata proposada no presenta dins del termini i en la forma escaients la documentació requerida abans, no podrà ser nomenada funcionària, i restaran sense efecte les actuacions relatives a aquesta candidata.  
11.4. El nomenament, que ha d'especificar la denominació de la plaça, el cos i l'àrea de coneixement, s'ha de publicar en el Boletín Oficial del Estado i en el Diari Oficial de la Generalitat Valenciana, i s'ha de comunicar als registres corresponents i al Consell d'Universitats.  
  
11.5. Dins del termini màxim de vint dies hàbils comptadors des de l'endemà de la publicació del nomenament en el Boletín Oficial del Estado, la persona candidata ha de prendre possessió de la seua destinació, moment en el qual adquirirà la condició de funcionària de carrera del cos docent universitari de què es tracte, si no té ja aquesta condició, amb els drets i deures corresponents.  
11.6. La plaça obtinguda després del concurs d'accés s'ha d'exercir durant dos anys, almenys, abans de poder participar en un nou concurs per a obtenir una plaça en una altra universitat.  
  
12. Base final  
12.1. Contra els actes de la comissió, les persones interessades poden interposar un recurs d'alçada, dins del termini d'un mes comptador des de la publicació de l'acte impugnat, davant el rector.  
12.2. Contra aquesta convocatòria i les seues bases, que posen fi a la via administrativa, la persona interessada pot interposar un recurs contenciós administratiu davant el jutjat contenciós administratiu corresponent, dins del termini de dos mesos comptadors des de l'endemà de la publicació d'aquesta convocatòria en el BOE. Així mateix, amb caràcter potestatiu, s'hi pot interposar un recurs de reposició, dins del termini d'un mes comptador des de l'endemà de la publicació d'aquesta convocatòria en el BOE, davant el mateix òrgan que ha dictat la resolució. Tot això, de conformitat amb el que estableixen els articles 112, 114, 115, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 8, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que s'utilitze qualsevol altre recurs que s'estime procedent.  
  
València, 14 de juliol de 2023.- El rector: José Esteban Capilla Romá.  
  
  
ANNEX I  
Convocatòria: cn3/23  
  
Codi de concurs: 079/23  
Cos: professor/a titular d'universitat  
Requisit específic: haver obtingut el certificat I3 en el marc d'un dels programes d'excel·lència establits. (base 2.2.d)  
Àrea de coneixement: Teoria del Senyal i Comunicacions  
Rama de coneixement: Enginyeria i Arquitectura  
Departament: Comunicacions  
Centre: EPS de Gandia  
Nombre de places: 1 (codi: 6620).  
Perfil docent de la plaça: Teoria de la comunicació. Camps electromagnètics. Tractament digital de senyals acústics  
  
Tribunal:  
  
Comissió titular:  
President: Roberto Llorente Sáez, catedràtic d'universitat de la Universitat Politècnica de València  
Secretària: Valeriana Taronger Ornedo, catedràtica d'universitat de la Universitat Politècnica de València  
Vocal primer: Josep Joan Prat Goma, catedràtic d'universitat de la Universitat Politècnica de Catalunya  
Vocal segona: Eva Rajo Iglesias, catedràtica d'universitat de la Universitat Carles III de Madrid  
Vocal tercer: Leandro Juan Llácer, catedràtic d'universitat de la Universitat Politècnica de Cartagena  
  
Comissió suplent:  
President: Javier Martí Sendra, catedràtic d'universitat de la Universitat Politècnica de València  
Secretària: María Gemma Piñero Sipán, catedràtica d'universitat de la Universitat Politècnica de València  
Vocal primer: Eduardo Artal Latorre, catedràtic d'universitat de la Universitat de Cantàbria  
Vocal segona: Margarita Asunción Cabrera Bean, professora titular d'universitat de la Universitat Politècnica de Catalunya  
Vocal tercer: Vicente Sales Zaragoza, professor titular d'universitat de la Universitat Politècnica de Catalunya  
  
  
Codi de concurs: 080/23  
Cos: professor/a titular d'universitat  
Requisit específic: Haver obtingut el certificat I3 en el marc d'un dels programes d'excel·lència establits. (base 2.2.d)  
Àrea de coneixement: Biologia Cel·lular  
Rama de coneixement: Ciències  
Departament: Biotecnologia  
Centre: ETS d'Eng. Agronòmica i Medi Natural  
Nombre de places: 1 (codi: 6619).  
Perfil docent de la plaça: Immunologia. Fisiologia animal i humana. Cultius de cèl·lules i teixits animals  
  
Tribunal:  
  
Comissió titular:  
President: Rafael Sirera Pérez, catedràtic/a d'universitat de la Universitat Politècnica de València  
Secretària: Eloisa Jantus Lewintre, professora titular d'universitat de la Universitat Politècnica de València  
Vocal primer: Ricardo Enrique Pérez Tomás, catedràtic d'universitat de la Universitat de Barcelona  
Vocal segona: Teresa San Miguel Díez, professora titular d'universitat de la Universitat de València  
Vocal tercera: María Del Carmen Montoliu Felix, professora titular d'universitat de la Universitat de València  
  
Comissió suplent:  
President: Jaime Prohens Tomás, catedràtic d'universitat de la Universitat Politècnica de València  
Secretària: María Antonia Ferrús Pérez, catedràtica d'universitat de la Universitat Politècnica de València  
Vocal primer: Xavier Josep Ponsoda I Marti, catedràtic d'universitat de la Universitat de València  
Vocal segona: Concepción López Ginés, catedràtica d'universitat de la Universitat de València  
Vocal tercer: Daniel Monleón Salvado, professor titular d'universitat de la Universitat de València  
  
  
ANNEX II  
Sistemes d'identificació i signatura  
  
Per a emplenar la vostra sol·licitud us heu d'identificar electrònicament mitjançant qualsevol dels sistemes d'identificació i signatura acceptats a la seu electrònica de la Universitat Politècnica de València, que figuren detallats en l'adreça web següent:  
  
https://sede.upv.es/oficina\_tactica/?idioma=es\_ES#/tramita/19/186  
  
A continuació, es detallen les característiques principals de cadascun d'aquests sistemes:  
  
Yb@ck-Identificación (sistema recomanat):  
És la plataforma comuna del sector públic administratiu estatal per a la identificació i l'autenticació electròniques mitjançant l'ús de claus concertades, oberta a la possibilitat que en facen ús totes les administracions públiques.  
Proporciona diversos sistemes d'identificació electrònica, entre els quals hi ha els següents: DNI electrònic, certificats electrònics d'autoritats de certificació reconegudes a Espanya, sistema de clau permanent promogut per la GISS, sistema de clau temporal PIN24H promogut per l'AEAT o node EIDAS (reconeixement de certificats transfronterers emesos per autoritats de certificació d'altres països a l'entorn de la UE).  
A causa de la millor usabilitat que presenta, es recomana com a preferent l'ús del sistema de clau permanent promogut per la GISS. Aquest sistema s'orienta a accessos habituals a diversos organismes. Per a usar-lo, sols cal haver obtingut prèviament la credencial electrònica d'identificació mitjançant algun dels procediments previstos. Per a fer-ho us heu de registrar en el sistema bé de forma presencial, en alguna de les oficines de registre adherides al sistema, o bé per internet, si ja disposeu d'un certificat electrònic reconegut vigent. Si sou membre de la comunitat universitària, la Universitat Politècnica de València disposa d'un punt de registre de Ej@gz.  
  
Més informació, ací: https://clave.gob.es/clave\_Home/clave.html  
  
Certificats electrònics:  
Certificats electrònics per a persona física emesos per diferents autoritats de certificació reconegudes a Espanya. Tots requereixen un procés d'acreditació personal previ en algun dels punts de registre associats a l'autoritat de certificació que els emet (FNMT, ACCV, Camerfirma, etc.).  
Si ja sou membre de la comunitat universitària, la Universitat Politècnica de València disposa d'un punt de registre associat a l'ACCV (Agència de Tecnologia i Certificació Electrònica de la Generalitat Valenciana).  
Més informació, ací: https://www.accv.es/menus/ciudadanos/  
  
DNI electrònic (DNIe):  
Tal com recull la Declaració de pràctiques de certificació del DNI, els certificats electrònics poden usar-se:  
Com a mitjà d'autenticació de la identitat, el certificat d'autenticació (‘digital signature') assegura al titular, en la comunicació electrònica, acreditar la seua identitat davant de qui siga.  
Com a mitjà de signatura electrònica de documents, mitjançant l'ús del certificat de signatura (‘non-repudiation'), el receptor d'un missatge signat electrònicament pot verificar l'autenticitat d'aquesta signatura, i d'aquesta manera pot demostrar la identitat del signant sense que aquest puga repudiar-lo.  
Com a mitjà de certificació d'integritat d'un document, permet comprovar que el document no ha sigut modificat per cap agent extern a la comunicació.  
Més informació, ací: https://www.dnielectronico.es/portaldnie/  
  
Compte d'usuari d'UPVNet:  
Sistema d'identificació personal basat en una clau concertada (usuari i contrasenya) proporcionada a tots els membres de la comunitat universitària.  
  
Més informació, ací:   
https://www.upv.es/entidades/ASIC/catalogo/346935normalc.html  
  
  
ANNEX III  
Excepcionalitat tècnica  
  
Quan, per motius tècnics excepcionals atribuïbles a l'administració, no siga possible completar els passos anteriors per mitjans electrònics durant un període prolongat dins del termini estipulat, les persones interessades podran presentar la sol·licitud per mitjans no electrònics.  
  
Per a completar amb èxit el procés de sol·licitud en circumstàncies d'excepcionalitat tècnica, cal portar a terme els passos següents dins del termini estipulat:  
a) Descarregar i imprimir un model de sol·licitud en blanc, disponible en l'adreça web següent:  
(http://www.upv.es/entidades/SRH/pdi/U0781102.doc)  
b) Emplenar aquest model i incloure-hi una signatura manuscrita.  
c) Pagar la taxa corresponent (si escau, en funció de la vostra situació personal), mitjançant un rebut bancari, mitjançant ingrés, dins del termini de presentació d'instàncies, en efectiu o transferència bancària, en el compte «Universitat Politècnica de València», número ES20 8118 9021 3155 9490 4921, especificant en el resguard el nom i cognoms i el número de la plaça o places que conformen el concurs en què es desitja participar.  
d) Registrar presencialment la sol·licitud i la documentació exigida, en el Registre General de la Universitat, i els seus registres auxiliars a l'Escola Politècnica Superior d'Alcoi i a l'Escola Politècnica Superior de Gandia, o per qualsevol dels sistemes previstos en l'article 16.4 de la Llei del procediment administratiu comú de les administracions públiques.  
No s'admetran i, en conseqüència, restaran excloses del procés selectiu les persones que, sense que es produïren circumstàncies d'excepcionalitat tècnica demostrables, hagen registrat la seua sol·licitud presencialment mitjançant el procés descrit adés.